
REFERAT DE APROBARE

asupra proiectului de hotărâre privind: 

actualizarea componenței Comitetului Local pentru Situații de Urgență CHIRNOGENI




Prezentul referat de aprobare a fost întocmit ținând cont de prevederile art. 136 alin. (8) din O.U.G. nr. 57/2019 privind Codul administrativ, ca un instrument de prezentare și motivare la proiectul de hotărâre.
Având în vedere schimbările intervenite în ultima perioadă, cum ar fi: schimbarea viceprimarului comunei Chirnogeni, schimbarea unor membri, ca urmare a pensionării acestora, etc, în componența Comitetului Local pentru Situații de Urgență, ținând cont de ultima hotărâre de consiliu local când  a fost aprobată actualizarea componenței Comitetului Local pentru Situații de Urgență, respectiv HCL nr. 58/29.11.2019,  în vederea îndeplinirii atribuțiilor care revin membrilor săi,  aprobării unor planuri, etc. este necesară aprobarea actualizării componenței Comitetului Local pentru Situații de Urgență Chirnogeni, conform modificărilor intervenite și prin același tip de act administrativ prin care a fost înființat Comitetul Local pentru Situații de Urgență, respectiv prin hotărâre de consiliu local. Menționez că prin HCL nr. 54/23.11.2005 a fost aprobată constituirea Comitetului Local.
	Ținând cont de cele menționate mai sus, se impune inițierea acestui proiect de hotărâre și supunerea acestuia spre dezbatere în ședință ordinară, în vederea adoptării, conform prevederilor legale în vigoare.

